**Република БЪЛГАРИЯ**

# В И С Ш С Ъ Д Е Б Е Н С Ъ В Е Т

**П Р О Т О К О Л № 5**

**от заседание на Комисия ”Професионална квалификация и**

**информационни технологии”,**

**проведено на 11.11.2024 г.**

Днес, 11.11.2024 г. /понеделник/, от 10:30 часа се проведе заседание на Комисия „Професионална квалификация и информационни технологии”, в състав:

|  |  |
| --- | --- |
| **ПРЕДСЕДАТЕЛ:**  **ЗАМ. ПРЕДСЕДАТЕЛ:**  **ЧЛЕНОВЕ:** | **КАЛИНА ЧАПКЪНОВА**  **ДАНИЕЛА МАРЧЕВА**  **ГЕРГАНА МУТАФОВА**  **БОЯН НОВАНСКИ**  **СВЕТЛАНА БОШНАКОВА**  **СЕВДАЛИН МАВРОВ** |

На заседанието присъстват експертните сътрудници на комисията: Станислав Фиданов – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Георги Бошнаков – главен експерт в отдел „ИО“ в дирекция „ИТСС и Иванка Гълъбова – главен експерт методология в дирекция „ИТСС“.

***ПО ДНЕВНИЯ РЕД***

**1. ОТНОСНО:** Искане от административния ръководител – председател на Районен съд - Балчик за внедряване на програмен модул „jesEDelivery /„Електронен обмен на документи чрез ССЕВ“/“ към ПС JES.

**Комисия „Професионална квалификация и**

**информационни технологии”**

**Р Е Ш И :**

**1.1.** Не възразява да бъде въведен програмен модул „jesEDelivery /„Електронен обмен на документи чрез ССЕВ“/“ към ПС JES в Районен съд - Балчик.

**1.2.** **Изпраща** решението по т.1.1. на Комисия „Бюджет и финанси“ към Пленума на ВСС, **по компетентност**.

**1.3.** Да се уведоми председателя на Районен съд – Балчик за решението на комисията.

**2. ОТНОСНО:** Искане от административния ръководител – председател на Районен съд – Несебър за увеличаване на бюджетната сметка на съда за 2025 г. за закупуване на система за видеоконференция.

**Комисия „Професионална квалификация и**

**информационни технологии”**

**Р Е Ш И :**

**2.1.** Искането за увеличение на бюджетна сметка за 2025 г. за закупуване на система за видеоконференции на стойност 29871.60 лв. с ДДС е целесъобразно.

**2.2.** Изпраща решението по т.2.1. ведно с мотивиран доклад на Комисия „Бюджет и финанси“ към Пленума на ВСС, **по компетентност.**

**3. ОТНОСНО**: Писмо от административния ръководител – председател на Окръжен съд – Сливен относно длъжностни лица от съда, определени за изпълнение на възложени функции на потребители на ресурсите на Единната информационна система за противодействие на престъпността /ЕИСПП/.

**Комисия „Професионална квалификация и**

**информационни технологии”**

**Р Е Ш И :**

**3.1. Приема за сведение** писмо от административния ръководител – председател на Окръжен съд – Сливен.

**4. ОТНОСНО**: Писмо от председателя на Върховен административен съд относно надграждане на Централизираната система за случайно разпределение на делата /ЦССРД/.

**Комисия „Професионална квалификация и**

**информационни технологии”**

**Р Е Ш И :**

**4.1. Приема** за необходимо и целесъобразно предложението на работната група във ВАС, да се извърши актуализация и надграждане на Централизираната система за случайно разпределение на делата (ЦССРД).

**4.2.** **Изпраща** на Пленума на ВСС, по компетентност, да приеме решение да оправомощи Председателя на ВАС да изготви документацията и проведе съответната процедура по реда на Закона за обществените поръчки за реализиране на описаното надграждане на Централизираната система за случайно разпределение на делата (ЦССРД), като бъдат използвани всички данни, събрани и систематизирани от работната група.

**5. ОТНОСНО**: Писмо от изпълнителния директор на Националната агенция за приходите (НАП) относно определени служители на НАП за участие в работна група, подпомагаща дейността по реализация на модул „Централизирано разпределение и електронна обработка на заповедни дела“.

**Комисия „Професионална квалификация и**

**информационни технологии”**

**Р Е Ш И :**

**5.1. Приема за сведение** писмо от изпълнителния директор на Националната агенция за приходите (НАП).

**6. ОТНОСНО**: Проведено пазарно проучване във връзка с предоставяне на услуга с предмет „Изграждане на e-Codex точка във ВСС“.

**Комисия „Професионална квалификация и**

**информационни технологии”**

**Р Е Ш И :**

**6.1. Приема** за необходимо и целесъобразно сключването на договор с предмет: “Изграждане на е-Codex точка във ВСС“.

**6.2.** **Изпраща** решението на комисията по т.6.1. на дирекция „Правна“, по компетентност.

**7. ОТНОСНО**: Писмо от председателя на Окръжен съд – Перник относно искане за разрешение за закупуване на климатична система за сървърно помещение.

**Комисия „Професионална квалификация и**

**информационни технологии”**

**Р Е Ш И :**

**7.1.** Искането от административния ръководител - председател на Окръжен съд – Перник за закупуване на 1 бр. климатична система за сървърно помещение с включен монтаж на стойност 4030 лв. с ДДС е целесъобразно.

**7.2.** Изпраща решението по т.7.1. ведно с мотивиран доклад на Комисия „Бюджет и финанси“ към Пленума на ВСС, **по компетентност.**

***ДОПЪЛНИТЕЛНА ТОЧКА:***

**8. ОТНОСНО**: Извлечение от протокол № 11/07.11.2024 г., т.3 на Комисия „Бюджет и финанси“ към Пленума на Висшия съдебен съвет, относно извършване на корекции за 2024 г. по бюджетите на органи на съдебната власт във връзка с наближаващия край на финансовата 2024 г.

**Комисия „Професионална квалификация и**

**информационни технологии”**

**Р Е Ш И :**

**8.1. Приема за сведение** извлечение от протокол № 11/07.11.2024 г., т.3 на Комисия „Бюджет и финанси“ към Пленума на Висшия съдебен съвет.

**ПРЕДСЕДАТЕЛ НА КОМИСИЯ**

**”ПРОФЕСИОНАЛНА КВАЛИФИКАЦИЯ И**

**ИНФОРМАЦИОННИ ТЕХНОЛОГИИ”: /п/**

**/КАЛИНА ЧАПКЪНОВА/**

ЧЛЕНОВЕ: ДАНИЕЛА МАРЧЕВА: **/п/**

ГЕРГАНА МУТАФОВА: **/п/**

БОЯН НОВАНСКИ: **/п/**

СВЕТЛАНА БОШНАКОВА: **/п/**

СЕВДЕЛИН МАВРОВ: **/п/**

*Директор на дирекция „ИТСС“:*

*/Станислав Фиданов/*

*Сътрудник на комисия:*

*/Ирен Иванова/*